Asrorbek Kenjayev

**Asrorbekbek Kenjayev** (2004-yil 15-iyulda Buxoro viloyati Gʻijduvon tumanida tugʻilgan) – oʻzbekistonlik professional futbolchi, darvozabon pozitsiyasida oʻynagan.
## Biografiyasi va karyerasi

### Ilk yillari
Kenjayev 2004-yil 15-iyulda Buxoro viloyati Gʻijduvon tumanida tugʻilgan. U „Spartak Toshkent“ futbol akademiyasi bitiruvchisi hisoblanadi. 2021-yilda u Toshkentning „Lokomotiv“ jamoasiga, 2022-yilda esa „Chigʻatoy“ klubida harakat qilgan. 2023-yilga kelib Kenjayev „Neftchi“ klubiga koʻchib oʻtdi. Asrorbek Kenjayevning transfermarktdagi narxi 50 ming yevroni tashkil etadi (2023-yilgi maʼlumot).

### Lokomotiv Toshkent safida
Asrorbek 2021-yilda (16 yoshida) „Lokomotiv“ klubi safiga kelib qoʻshildi. Jamoa safida 9 ta oʻyinda maydonga tushdi va bundan tashqari yoshlar jamoasida ham koʻplab oʻyinlar oʻtkazdi.

### Chigʻatoy safida
2022-yilda „Chigʻatoy“ga transfer boʻldi. Kenjayev jamoa safida Oʻzbekiston Kubogida 1 ta oʻyinda, Birinchi Liga musobaqasida 11 ta oʻyinda maydonga tushgan.

### Neftchi
2023-yilgi mavsum avvalida Fargʻonaning „'Neftchi“ jamoasi bilan shartnoma imzolagan.

## Terma jamoadagi faoliyati
Asrorbek Kenjayev 14 yoshidan boshlab terma jamoaga muntazam chaqirilishni boshlagan. Futbolchi U-14 ,U-15, U-16, U-17, U-18, U-19 va U-20 Oʻzbekiston terma jamoalarida harakat qilgan.

2022-yilning 15-avgustida Oʻzbekiston U-19 terma jamoasiga chaqiruv olgan va Yaponiyada boʻlib oʻtgan „SBS Cup“ turnirida ishtirok etgan. „SBS Cup“ turnirida Urugvay U-19 terma jamoasi, Yaponiya U-19 terma jamoasi va Shizuoka U-19 jamoalariga qarshi oʻyinlarda maydonga tushib, turnir gʻolibligini qoʻlga kiritgan. Asrorbek Kenjayev Oʻzbekiston U-19 terma jamoasi bilan 2022-yilning 10-sentyabrdan 18-sentyabrgacha Saudiya Arabistonida boʻlib oʻtgan U-20 Osiyo Kubigi saralash oʻyinlarida qatnashgan. Bu bosqichda Saudiya Arabistoni U-20 terma jamoasi, Xitoy U-20 terma jamoasi, Maldiv U-20 terma jamoasi va Myanma U-20 terma jamoalariga qarshi oʻyinlarda maydonga tushgan. Jamoa guruhda 12 ochko toʻplagan holda 1 oʻrinni egallagan.

„SBS Cup“ va „U-20 Osiyo Kubogi“ saralash oʻyinlarida oʻzini yaxshi koʻrsatganligi uchun Ravshan Haydarovning eʼtiborini qozondi va Oʻzbekiston U-20 terma jamoasidan chaqiruv oladi. Asrorbek Oʻzbekiston U-20 terma jamoasi bilan 2022-yilning 28-noyabr kuni Qirgʻiziston U-20 terma jamoasiga qarshi oʻyinda oʻzining debyut oʻyinini oʻtkazdi.

Asrorbek Kenjayev Oʻzbekiston U-20 terma jamoasi bilan birgalikda 1-18-mart kunlari boʻlib oʻtgan U-20 Osiyo Kubogida chempion boʻlib, Jahon chempionati yoʻllanmasini qoʻlga kiritdi. Oʻzbekiston U-20 terma jamoasi bilan Argentinada boʻlib oʻtgan U-20 Jahon chempionatiga tayyorgarlik jarayonida Braziliya va Dominikan Respublikasi yoshlar terma jamoalariga qarshi oʻyinlarda maydonga tushdi.

Kenjayev Argentinada boʻlib oʻtgan FIFA U-20 Jahon Chempionatida Gvatemala U-20 va Isroil U-20 terma jamoalariga qarshi muhim oʻyinlarda maydonga tushdi.

## Faoliyatidagi statistikasi

## Yutuqlari
### Terma jamoa
;Oʻzbekiston U19

* SBS Cup gʻolibi: 2022

;Oʻzbekiston U20

* AFC U-20 Osiyo Kubogi gʻolibi: 2023

### Klub
;Neftchi

* Oʻzbekiston Superligasi chempioni: 2025

## Manbalar

## Havolalar

* Asrorbek Kenjayev  OʻzPFL sayti
* Asrorbek Kenjayev Transfermarkt sayti
* Asrorbek Kenjayev Soccerway sayti